Nalika wontên ing margi ingkang kandhêgan lampahing sêpur, makatên ugi kala santun titihan wontên ing Sragèn, punika pinêthuk saha kaurmatan dening priyagung bupati ingkang sami ambawahakên. Saha sadumugènipun wontên Cembengan, tinampenan dening panjênêngan dalêm kangjêng gusti ingkang jumênêng ing sapunika, tuwin rinawuhan utawi dipun sowani dening têtamu saklangkung kathah, kados ta: wêwakil dalêm Ingkang Sinuhun Kangjêng Susuhunan ing Surakarta, wêwakil dalêm Ingkang Sinuhuwun Kangjêng Sultan ing Ngayogyakarta, panjênêngan dalêm Kangjêng Gusti Pangeran Adipati Arya Pakualam ing Ngayogyakarta,